**Učenka/učenec 7.a razreda!**

Prepričana sem, da boš nalogo uspešno rešil/rešila na izviren način.

Če imaš kakšno vprašanje, ga pošlji na elektronski naslov lumosdornava@gmail.com

Na ta elektronski naslov pošlješ odgovore na vprašanja (na koncu navodil za delo – samovrednotenje) in fotografije – izdelka. (Pošljejo starši preko njihovega elektronskega naslova.) Čisto nič ne bo narobe, če izdelek skrbno shraniš in ga prineseš v šolo, ko se bomo vrnili. Delaj v svojem »tempu«, saj imamo LUM na 14 dni. :-)

V šoli imaš vse kar potrebuješ za likovno delo (likovni material, risalne liste, učbenik....), vendar to ni problem, saj boš pri nalogi potreboval/a material, ki ga zagotovo najdeš doma.

... in zelo pomembno je, da ostaneš doma!

Učiteljica Zlatka

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Likovna naloga: STRIP Četrtek, 2.4.2020**

Likovna tehnika: svinčnik, flomaster, barvice

Likovni motiv/zgodba stripa: **Šola na daljavo** ali **Življenje v karanteni**

**Navodila za delo**

1. Razišči vsebine na spletnih straneh.

Firbcologi: Strip: <https://www.youtube.com/watch?v=MDVqyu1qtw0>

Infodrom: Narišimo strip! <https://www.youtube.com/watch?v=4cSGOb1U1LY>

Intervju z Mikijem Mustrom <https://www.youtube.com/watch?v=RbKT4hIdw0E>

Spletna stran: https://www.muster.si/

1. **Nariši strip**

Tema stripa (izberi): **Šola na daljavo** ali **Življenje v karanteni**

Zamisli si dobro, izvirno, zanimivo zgodbo. Tema je aktualna.

Razmisli! Kdo ali kaj je ali so junaki zgodbe? Kaj se bo zgodilo? Kako se zgodba konča? Bo zgodba resnična, pustolovska, romantična, pravljična, zabavna, detektivska...? Zgodba naj ima jasno zgradbo: začetek, konec in sporočilo! Zgodba je zaključena celota.

Strip nariši v poljubni risarski tehniki (svinčnik, flomaster, barvice…). Tehniko izberi sam/a, pri tem pa bodi pozoren/a, da izkoristiš njene izrazne možnosti.

Če rišeš s svinčnikom, uporabljaj različne debeline črt. Prikaži različne površine, ustvari vzorce ali ploskve upodobiš temno-svetle.

Če uporabiš barvice in različne barve, razmisli, katere barve boš uporabil/a: svetle-temne, sorodne ali toplo-hladne.

Strip mora vsebovati 6 kadrov/sličic (največ 10 – ne pretiravaj). Ustvarjaj na format A4 ali A3 (kar pač imaš doma, samo, da je brez črt) .

**Ustvarjanja se loti po korakih:**

* naredi osnutek zgodbe,
* naredi skico,
* določi si potek zgodbe (scenarij),
* naredi načrt sličic – kadrov,
* pri risanju v kadre, upoštevaj različne plane: široki plan, veliki plan, detajl,
* pobarvaj ploskve, če se odločiš, da bo strip v barvi.

**Uspešen/a boš, če ti je uspelo, da:**

* je zgodba stripa je izvirna,
* si upošteval/a stripovske značilnosti,
* če besedilo samo dopolnjuje risbo/sliko,
* si pisal/a čitljivo in berljivo – velike tiskane črke,
* ustvaril/a različne in zanimive kadre (plani),
* vrstni red kadrov je bralcu jasen in ga usmerja v pravo smer branja.

**Kako ti je uspelo?** Razmisli, analiziraj, vrednoti. Zapiši na hrbtno stran izdelka.

**Še nekaj pomoči za delo**

Strip je zgodba nanizana iz risb ali slik- kadrov, ki si sledijo v vodoravnih pasovih – pasicah.

Vsaka risba se navezuje na naslednjo, tako vse skupaj tvorijo celoto.

**Poleg dobre zgodbe in še boljše risbe, ki je ključnega pomena, strip vsebuje tudi:**

* črke, pisavo avtorja, besedilo v posebnih oblačkih ali prostorih pod ali

nad risbo, ali le zgolj črke ki ponazarjajo stanja (npr. zzz-nekdo spi),

* simbole (npr. žarnico, ko se nekomu »posveti« oz. ko nekdo dobi idejo),
* različne oblačke (v katerih so simboli ali krajše besedilo), napisanega je le toliko kolikor nam sama risba ne more povedati – besedilo dopolnjuje risbo.

Risbe so lahko v **ŠIROKEM PLANU** – pogled od daleč, zaobjetih je več stvari, a je vse zelo oddaljeno.

Risbe so lahko v **VELIKEM PLANU** – narisano bolj od blizu.

Risbe so lahko **DETAJLNE** – povečana podrobnost.